M. Pi.

Foto: Arhiv CROPIX

INA je ovog tjedna počela čišćenje terena Sisačko-moslavačke županije od zaostalih minsko-eksplozivnih naprava iz Domovinskog rata koje se provodi u sklopu projekta 3D seizmika Kozarice, Jamarice, Lipovljani. Odnosno, INA od mina čisti potencijalna naftonosna polja kod Novske na kojima provodi seizmološka istraživanja.Tijekom 25 dana pomoću stroja za čišćenje terena, ručnog detektora metala i posebno obučenih pasa pretražit će se i očistiti teritorij na širem području grada Novske površine oko 8 četvornih kilometara, a ukupna vrijednost provedenih radova procjenjuje se na gotovo pola milijuna kuna.Razminiranjem terena INA će omogućiti siguran nastavak seizmičkog snimanja i provođenje aktivnosti vezanih za proizvodnju nafte i plina.Kako bi povećala eksploataciju ugljikovodika na poljima Kozarice, Jamarice i Lipovljani, INA je krajem prošle godine pokrenula projekt 3D seizmika Kozarice, Jamarice, Lipovljani. Snimanja na terenu započela su u siječnju i trajat će do travnja.